पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना बेकाबू हो रहा है। हर गुजरते दिन के साथ हालात खराब हो रहे हैं। हांलांकि शुक्रवार शाम में आई रिपोर्ट में जिले में 121 नए मरीज मिले हैं। वहीं आज भी संक्रमण के कारण 3 मरीजों की मौत हुई है। एक्टिव संक्रमितों की संख्या 1567 तक पहुंच गई है। जिले में अब तक हुए कुल संक्रमितों का आंकड़ा भी 14412 तक पहुंच चुका है। अब तक कोरोना के चलते 135 लोग अपनी जान गंवा चुके हैं, तो वहीं 12710 लोगों को ठीक होने पर डिस्चार्ज भी किया जा चुका है।
अब तक 766 लोगों को किया गया संस्थागत क्वारेंटाइन
महामारी रेड अलर्ट-जन अनुशासन पखवाड़े के दौरान नई गाइडलाइन में जारी दिशा-निर्देशों के तहत जिला प्रशासन ने अधिक सख्ती बरतते हुए लापरवाही करने वालों और बिना किसी कारण घूमते पाए गए लोगों के विरूद्ध कड़ी कार्रवाई करते हुए डेगाना, मकराना, मेड़ता, डीडवाना, कुचामन, जायल, नावां, परबतसर सहित अन्य स्थानों पर महामारी रेड अलर्ट-जन अनुशासन पखवाड़ा प्रारंभ होने से लेकर शुक्रवार सुबह तक नए प्रोटोकॉल के तहत 766 लोगों को संस्थागत क्वारेंटाइन किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn